# Dawn (Pokémon)

### Izvor: Wikipedija

Dawn
Japansko ime | Hikari
Prvo pojavljivanje
Igra | Pokémon Diamond i Pearl
Ostale informacije
Zanimanje | mlada Pokémon koordinatorica i prijateljica Asha Ketchuma

Dawn (poznata kao Hikari u Japanu) fiktivan je lik iz Pokémon franšize – videoigara, animiranih serija, manga stripova, knjiga, igračaka i ostalih medija kojima je tvorac Satoshi Tajiri.

## [uredi] U animiranoj seriji

U Pokémon animiranoj seriji, Dawn je djevojka iz grada Twinleafa u Sinnoh regiji. Njena majka, Ayako, nekada je bila vrhunska Pokémon koordinatorica, koja je pobijedila na Grand festivalu. Sa željom da prati majčine stope, Dawn se otisne na put kroz Sinnoh regiju u namjeri da postane najbolja Pokémon koordinatorica. Njen početni Pokémon je Piplup. Na početku svog putovanja, Dawn je vidjela Legendarnog Pokémona Mesprita (što je izjednačuje s Ashom, koji je na početku svog putovanja vidio Ho-oha). Isto tako, na početku putovanja, Dawn naiđe na ozlijeđenog Pikachua, koji joj je, dok se pokušavao obraniti od Tima Raketa, slučajno spržio bicikl svojim Električnim napadom (što je zapravo parodija na činjenicu da je Pikachu spržio i Mistyjin i Mayin bicikl). Na kraju se ispostavilo da je Pikachu na kojeg je naišla zapravo Pikachu Asha Ketchuma. Dawn trenutačno putuje kroz Sinnoh regiju zajedno s Ashom i Brockom. Dawnina je suparnica Zoey, još jedna mlada Pokémon koordinatorica.

### [uredi] Pokémoni

- Piplup

  Piplup je Dawnin početni Pokémon. Pobjegavši iz laboratorija Prof. Rowana nakon svađe s Chimcharom, Dawn je pronašla Piplupa zapletenog u mreži divljeg Ariadosa te ga je oslobodila. Par se zbližio i Dawn je odabrala Piplupa za svog početnog Pokémona. Piplup je pomalo razmažen, ponaša se kao derište te je izgubio u svojoj prvoj Pokémon borbi, iako je veoma odlučan Pokémon koji je bio jako uzbuđen nakon prihvaćanja Dawnine ponude da se natječu u Pokémon Izložbama. Dawn i Piplup imaju posebnu, čvrstu vezu, iako se često znaju posvađati.

- Buneary

  Dawn je Bunearyja uhvatila u devetoj epizodi Diamond i Pearl sezone. Tijekom prve četiri epizode, Dawn je dvaput pokušala uhvatiti Bunearyja, ali oba puta neuspješno. U Pokémon animiranoj seriji, kao i u Pokémon manga stripovima, Dawnin je Buneary zaljubljen u Ashova Pikachua (što se može primijetiti kada pokriva svoje lice čupercima na ušima). Buneary zna koristiti neke neuobičajene tehnike za svoj tip, poput Ledene zrake (Ice Beam).

- Pachirisu

  Dawn uhvati Pachirisua u epizodi "I Get Pachirisu?! Is that OK?", što ga čini prvim Električnim Pokémonom (izuzev Ashova Pikachua) kojeg uhvati jedan od glavnih likova Pokémon animirane serije.
  Dawnin je Pachirisu izrazito hiperaktivan Pokémon i pobjegne nakon što ga Dawn uhvati. Tijekom iste epizode, Pachirisu nekoliko puta šokira Dawn svojim Električnim napadima. Dawn zatim dođe do zaključka kako ne može smiriti i trenirati Pachirisua, te ga osobađa. No, nakon borbe s Timom Raketa, Dawn ponovo uhvati istog Pachirisua i on postaje aktivni dio njenog Pokémon tima.

- Buizel

  Dawn je uhvatila Buizela pecajući tijekom epizode "Buoysel! Road To Being the Strongest!!". Buizel je snažan Pokémon koji je pobijedio Ashovog Pikachua, Dawninog Piplupa i Zoeyinog Glameowa prije no što se složio da će putovati s Dawn. Buizel je agresivan Pokémon i ponekad ne sluša naredbe svoje trenerice.

## [uredi] U videoigrama

Dawn je glavni lik u Pokémon Diamond i Pearl videoigrama te je kao takva igriv lik. Doduše, ako igrač odabere započeti igru kao muški lik, ona će biti jedna od njegovih suparnika.

Glavni likovi iz Pokémon animirane serije

Ash - Misty - Brock - Gary - May - Max - Dawn - Tim Raketa - Tracey

Dobavljeno iz "http://hr.wikipedia.org../../../d/a/w/Dawn_%28Pok%C3%A9mon%29_5815.html"

Kategorija: Pokemon treneri

##### Views

- Članak
- Razgovor
- Trenutna inačica

##### Traži

##### Drugi jezici

- Bosanski
- English
- Español
- Italiano
- 日本語
- Português